Potrivit unor surse, liberalii s-au răzgândit și nu mai vor să dea undă verde racolărilor de aleși locali. În următoarea ședință vor cere ca articolul să fie eliminat din ordonanță, asta deși proiectul urmează să intre în ședința de Guvern, înainte să fie modificat în coaliție.
De cealaltă parte, social democrații susțin că toate lucrurile au fost deja stabilite.
Este vorba despre Ordonanța de Urgență care comasează alegerile locale cu cele europarlamentare și care ar urma să aibă loc pe data 9 iunie.
Acest act normativ vorbeste si despre mandatele alesilor locali. Concret, permite acestora să treacă la un alt partid cu 60 de zile înainte de aceste alegeri, fără să-și piardă mandatul pe care îl au deja.
Oronanța, deja pe masa Guvernului pentru adoptare
Acum, liberalii nu mai vor acest lucru și, potrivit unor surse, în coaliție președintele PNL, Nicolae Ciucă, va merge cu un mandat clar pentru a fi modificată ordonanța și pentru a fi schimbată această prevedere pentru că practic așa s-ar încuraja traseismul politic.
De cealaltă parte, spun social democrații, toate aceste lucruri au fost stabilite și Ordonanța de Urgență va intra în ședința de Guvern.
Rareș Bogdan, împotriva OUG
În ceea ce privește Ordonanța de Urgență care a iscat neînțelegri în coaliție, Rareș Bogdan a fost cel mai vocal împotriva acesteia. Europarlamentarul consideră că cei care schimbă partidul, imediat înainte de alegeri, nu terbuie să mai rămână la conducerea primăriei, iar destinele localității să fie conduse de viceprimar.
"Cei care se mută de la un partid la altul trebuie blocați. A venit propunere de la unul dintre ministere. Decizia va fi luată joi seara. După congresul PPE vom mai avea discuții. Din punctul de vedre al PNL, ar trebui ca cei care trec de la un partid la altul să nu-și mai conducă satul sau comuna, ci aceasta să fie condusă de viceprimar. Trebuie să primească o lecție traseiștii politic. Atât noi, cât și PSD, vom face în așa fel încât să nu încurajăm traseimsul politic", a spus Rareș Bogdan.